CELEX: 52018PC0518
Language: hu
Date: 2018-07-05
Title: Javaslat A TANÁCS HATÁROZATA az Európai Unió és a Kínai Népköztársaság közötti, az egyes baromfihús-készítményekre vonatkozó vámkedvezményeket érintő intézkedések ügyében indított DS492 számú WTO-vitarendezési eljárással kapcsolatos, levélváltás útján létrejött megállapodásnak az Európai Unió nevében történő megkötéséről

EURÓPAI BIZOTTSÁG
            Brüsszel, 2018.7.5.
            COM(2018) 518 final
            2018/0281(NLE)
            Javaslat
            A TANÁCS HATÁROZATA
            az Európai Unió és a Kínai Népköztársaság közötti, az egyes baromfihús-készítményekre vonatkozó vámkedvezményeket érintő intézkedések ügyében indított DS492 számú WTO-vitarendezési eljárással kapcsolatos, levélváltás útján létrejött megállapodásnak az Európai Unió nevében történő megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Miután a WTO vizsgálóbizottsága 2017. április 9-én jelentés fogadott el a Kínai Népköztársaság által az Európai Unióval szemben, „Az egyes baromfihús-készítményekre vonatkozó vámkedvezményeket érintő intézkedések” ügyében indított DS492 számú WTO-vitarendezési eljárásban, az EU-nak eleget kell tennie az abban foglalt megállapításoknak. A vizsgálóbizottság leszögezte, hogy az EU-nak – amikor a WTO szabályainak megfelelően vámkontingensek keretében mennyiségeket osztott ki a szóban forgó termékeket szállító országok számára – „különleges tényezőként” figyelembe kellett volna vennie, hogy az egészségügyi intézkedések 2008 júliusában bekövetkezett enyhítését követően Kína több baromfiterméket tudott exportálni az Unióba. A vizsgálóbizottsági jelentésben foglaltak végrehajtására a WTO-szabályok értelmében rendelkezésre álló észszerű időtartam 2017. április 19-én kezdődött.
            
            
               A Tanács 2018. március 12-én felhatalmazta a Bizottságot, hogy kezdjen tárgyalásokat Kínával egy közös megegyezésen alapuló megoldásról. A Kínával folytatott tárgyalások eredményeként levélváltás formájában megállapodás jött létre, amelyet 2018. június 18-án Genfben parafáltak (a továbbiakban: a megállapodás). A megállapodásnak tiszteletben kell tartania az egyéb szállítók jogait, amelyekről a GATT XXVIII. cikke alapján folytatott korábbi tárgyalások keretében született megállapodás. A Bizottságnak gondoskodnia kell a vámkontingensek átlátható és megfelelő kezeléséről is.
            
            
               Thaiföld jelezte, hogy egyetért a megállapodás keretében rögzített vámkontingensek Kína részére történő odaítélésével, és várhatóan rövidesen (de mindenképpen e megállapodás hivatalos aláírása előtt) ezt írásban is meg fogja erősíteni. 
            
            
               Következésképpen a Bizottság javasolja a Tanácsnak, hogy fogadjon el egy határozatot a megállapodás megkötéséről. 
            
            
               •Összhang a szabályozási terület jelenlegi rendelkezéseivel
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •Összhang az Unió egyéb szakpolitikáival
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az Európai Unió működéséről szóló szerződés (EUMSZ) 207. cikke, összefüggésben annak 218. cikke (6) bekezdésével (nemzetközi megállapodások megkötése).
            
            
               •Szubszidiaritás (nem kizárólagos hatáskör esetén) 
            
            
               Ez a javaslat az Európai Unió működéséről szóló szerződés 3. cikke (1) bekezdésének e) pontja értelmében az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •Arányosság
            
            
               Az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •A jogi aktus típusának megválasztása
            
         
         
            
               Az EUMSZ 218. cikkének (6) bekezdése a megállapodás megkötését engedélyező tanácsi határozatot ír elő.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •Az érdekelt felekkel folytatott konzultációk
            
            
               Az ütemterv közzététele, rendszeres konzultáció az iparági szereplőkkel, az érintettekkel és a tagállamokkal. Az Európai Baromfi, Tojás és Vadszárnyas Szövetség (European Poultry, Egg and Game Association, EPEGA) részéről 2018 januárjában, az ütemterv közzétételét követően kapott visszajelzés egyértelműen támogatta a további kvóták megnyitását. 
            
            
               •Szakértői vélemények beszerzése és felhasználása
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •Hatásvizsgálat
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •Célravezető szabályozás és egyszerűsítés
            
            
               Nem alkalmazandó – az intézkedésre a WTO-vizsgálóbizottsági jelentés végrehajtása céljából, vagyis a WTO-megállapodás szerinti uniós kötelezettség teljesítése érdekében kerül sor. 
            
            
               •Alapjogok
            
            
               Tárgytalan.
            
            
               4.KÖLTSÉGVETÉSI VONZATOK
            
            
               Lásd a pénzügyi kimutatást.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               A Bizottság javasolja a Tanácsnak a Kínával levélváltás formájában létrejött megállapodás Unió nevében történő megkötését. 
            
            
               A megállapodás az alábbiakat foglalja magába:
            
         
         
            
               Az Európai Unió az alábbi vámkontingensek megnyitásáról rendelkezik:
            
            
               6 060 tonnányi vámkontingens az 1602.3929 vámtarifacsoportra (6000 tonna országspecifikus vámkontingens Kína számára, 60 tonna a többi ország számára), 10,9 %-os vámkontingensen belüli vámtétellel;
            
            
               660 tonnányi vámkontingens az 1602.3985 vámtarifacsoportra (600 tonna országspecifikus vámkontingens Kína számára, 60 tonna a többi ország számára), 10,9 %-os vámkontingensen belüli vámtétellel;
            
            
               5 000 tonnányi „erga omnes” vámkontingens az 1602.3219 vámtarifacsoportra, 8 %-os vámkontingensen belüli vámtétellel.
            
            
               A Bizottság az egységes közös piacszervezésről (KPSZ) szóló rendelet (1308/2013/EU) 187. cikkének a) pontja értelmében végrehajtási rendeleteket fogad el az érintett vámkontingensek kiterjesztésére és kezelésére.
            
            
               E végrehajtási intézkedések előkészítése e javaslattal egyidejűleg történik.
            
            
               A kvóta megnyitását követően az EU és Kína értesíti a WTO Vitarendezési Testületét a megállapodásról, mint a DS492 számú vita közös megegyezésen alapuló megoldásáról. 
            
            
               2018/0281 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió és a Kínai Népköztársaság közötti, az egyes baromfihús-készítményekre vonatkozó vámkedvezményeket érintő intézkedések ügyében indított DS492 számú WTO-vitarendezési eljárással kapcsolatos, levélváltás útján létrejött megállapodásnak az Európai Unió nevében történő megkötéséről
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikk (6) bekezdése második albekezdésének a) pontjának v. alpontjára, 
            
            
               tekintettel az Európai Bizottság javaslatára,
            
            
               tekintettel az Európai Parlament egyetértésére,
            
            
               mivel:
            
            
               (1)A Tanács 2018. március 12-én felhatalmazta a Bizottságot, hogy tárgyalásokat kezdjen Kínával „Az egyes baromfihús-készítményekre vonatkozó vámkedvezményeket érintő intézkedések” ügyben indított DS492 számú WTO-vitarendezési eljárással kapcsolatos közös megegyezésen alapuló megoldásról.
            
            
               (2)A tárgyalások sikeresen lezárultak, és 2018. június 18-án az Európai Unió és Kína között levélváltás formájában megállapodás jött létre.
            
            
               (3)A megállapodást az Unió nevében – a […]-i tanácsi határozatnak
                  1
                megfelelően – […]-án/-én aláírták,  figyelemmel annak későbbi időpontban történő megkötésére.
            
            
               (4)A megállapodást az Európai Unió nevében jóvá kell hagyni,
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               A felek megkötik az Európai Unió és Kína között az „Európai Unió – Az egyes baromfihús-készítményekre vonatkozó vámkedvezményeket érintő intézkedések” ügyben indított DS492 számú vitarendezési eljárással kapcsolatban levélváltás formájában létrejött megállapodást.
            
            
               A megállapodás szövegét csatolták e határozathoz.
            
            
               2. cikk
            
            
               A Tanács elnöke kijelöli az Európai Unió nevében a megállapodás szerinti értesítés megtételére jogosult személyt.
            
            
               3. cikk
            
            
               Ez a határozat az elfogadásának napján lép hatályba. Ezt a határozatot az Európai Unió Hivatalos Lapjában ki kell hirdetni.
            
            
               A megállapodás hatálybalépésének időpontját a Tanács Főtitkársága az Európai Unió Hivatalos Lapjában teszi közzé.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
            
               PÉNZÜGYI KIMUTATÁS
            
            
                     
                     
                        Melléklet
                     
                     
                        PÉNZÜGYI KIMUTATÁS 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DÁTUM: 2018.05.07.
                     
                     
                  
               
                     
                        1.
                     
                  
                  
                     
                        KÖLTSÉGVETÉSI TÉTEL:
                     
                     
                        12. alcím – Közös vámtarifa szerinti vámok és egyéb vámok
                     
                     
                  
                  
                     
                        ELŐIRÁNYZATOK:
                     
                     
                        22 844 millió EUR
                     
                     
                         
                     
                  
               
                     
                        2.
                     
                  
                  
                     
                        CÍM: Javaslat – A TANÁCS HATÁROZATA az Európai Unió és a Kínai Népköztársaság közötti, az egyes baromfihús-készítményekre vonatkozó vámkedvezményeket érintő intézkedések ügyében indított DS492 számú WTO-vitarendezési eljárással kapcsolatos, levélváltás útján létrejött megállapodásnak az Európai Unió nevében történő megkötéséről
                     
                     
                     
                  
               
                     
                        3.
                     
                  
                  
                     
                        JOGALAP: Az Európai Unió működéséről szóló szerződés, különösen annak 207. cikke, összefüggésben a 218. cikk (5) bekezdésével. 
                     
                  
               
                     
                        4.
                     
                  
                  
                     
                        CÉLKITŰZÉSEK: vámkontingensek megnyitása egyes baromfihús-készítményekre, országspecifikus vámkontingensekkel Kína számára, illetve kontingensekkel a többi ország számára, a DS492 számú WTO-vitarendezési eljárást követően
                     
                  
               
                     
                        5.
                     
                  
                  
                     
                        PÉNZÜGYI HATÁSOK
                     
                  
                  
                     
                        FOLYÓ PÉNZÜGYI IDŐSZAK
                        2018
                        (millió EUR)
                     
                  
                  
                     
                        PÉNZÜGYI ÉV
                     
                     
                        2019
                     
                     
                        (millió EUR)
                     
                  
                  
                     
                        KÖVETKEZŐ PÉNZÜGYI ÉVEK
                     
                     
                        2020 és azt követő évek
                     
                     
                        (millió EUR)
                     
                  
               
                     
                        5.0
                     
                  
                  
                     
                        KIADÁSOK
                     
                     
                        -
                              AZ EU-KÖLTSÉGVETÉS TERHÉRE
                        (VISSZATÉRÍTÉSEK/BEAVATKOZÁSOK)
                     
                     
                        -
                              NEMZETI HATÓSÁGOK
                     
                     
                        -
                              EGYÉB
                     
                  
                  
                     
                        n.a.
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        BEVÉTELEK
                     
                     
                        -
                              AZ EU SAJÁT FORRÁSAI 
                        (LEFÖLÖZÉSEK/VÁMOK)
                     
                     
                        -
                              NEMZETI SZINTŰ BEVÉTELEK
                     
                  
                  
                     
                        -
                     
                  
                  
                     
                        –8,2
                     
                  
                  
                     
                        –8,2
                     
                  
               
                     
                        5.2
                     
                  
                  
                     
                        SZÁMÍTÁS MÓDJA: ld. az észrevételeket
                     
                  
               
                     
                        6.0
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?
                     
                  
                  
                     
                        IGEN NEM
                     
                  
               
                     
                        6.1
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?
                     
                  
                  
                     
                        IGEN NEM
                     
                  
               
                     
                        6.2
                     
                  
                  
                     
                        SZÜKSÉG LESZ-E PÓTKÖLTSÉGVETÉSRE?
                     
                  
                  
                     
                        IGEN NEM
                     
                  
               
                     
                        6.3
                     
                  
                  
                     
                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?
                     
                  
                  
                     
                        IGEN NEM
                     
                  
               
                     
                        ÉSZREVÉTELEK:
                     
                     
                        A javaslatnak nincsenek a kiadásokat érintő vonzatai.
                     
                     
                        Az elméleti sajátforrás-veszteség összege, a beszedési költségek címén végzett 20 %-os levonást figyelembe véve, 8,2 millió EUR-t tesz ki. Ez azon a feltételezésen alapul, hogy a koncesszió keretében odaítélt teljes mennyiség (11 720 tonna) a 86,7 EUR/100 kg-os teljes vámtétel alkalmazása mellett is behozatalra került volna, ami – a beszerzési költségek levonását követően – 11,2 millió EUR saját forrást tett volna ki.
                     
                     
                        Az odaítélt koncessziók a beszerzési költségek levonását követően 3 millió EUR saját forrást tesznek ki.
                     
                     
                  
               
         
         
            
                  
                     (1)
                  
                        HL L […], […], […]. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.7.5.
            COM(2018) 518 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és a Kínai Népköztársaság közötti, az egyes baromfihús-készítményekre vonatkozó vámkedvezményeket érintő intézkedések ügyében indított DS492 számú WTO-vitarendezési eljárással kapcsolatos, levélváltás útján létrejött megállapodásnak az Európai Unió nevében történő megkötéséről
            
               
         
         
            
               MELLÉKLET
            
            
               MEGÁLLAPODÁS LEVÉLVÁLTÁS FORMÁJÁBAN
            
            
            
               Az Európai Unió és Kína között az „Európai Unió – Az egyes baromfihús-készítményekre vonatkozó vámkedvezményeket érintő intézkedések” ügyben indított DS492 számú vitarendezési eljárással kapcsolatban 
            
            
            
               A. Az Európai Unió levele
            
            
            
               Tisztelt Hölgyem/Uram! 
            
            
            
               Engedje meg, hogy ezúton tájékoztassam Önt a fent említett WTO-vitarendezési eljárásról, illetve a közös megegyezésen alapuló megoldásra irányuló tárgyalások eredményeiről. 
            
            
            
               Az Európai Unió az alábbi vámkontingensek megnyitásáról rendelkezik
                  1
               :
            
            
            
               6060 tonnányi vámkontingens az 1602.3929 vámtarifacsoportra (6000 tonna országspecifikus vámkontingens Kína számára, 60 tonna a többi ország számára), 10,9%-os vámkontingensen belüli vámtétellel;
            
            
            
               660 tonnányi vámkontingens az 1602.3985 vámtarifacsoportra (600 tonna országspecifikus vámkontingens Kína számára, 60 tonna a többi ország számára), 10,9 %-os vámkontingensen belüli vámtétellel;
            
            
            
               5 000 tonnányi „erga omnes” vámkontingens az 1602.3219 vámtarifacsoportra, 8 %-os vámkontingensen belüli vámtétellel.
            
            
         
         
            
               Az Európai Unió és Kína értesítik egymást a megállapodás hatálybalépéséhez szükséges belső eljárásaik befejezéséről. A megállapodás a legutolsó értesítés kézhezvételének időpontjától számított 14. napon lép hatályba. Az Európai Unió a fent felsorolt vámkontingenseket e megállapodás hatálybalépésének időpontjától bocsátja rendelkezésre.  
            
            
                
            
            
               A vámkontingensek megnyitását követően az Európai Unió és Kína értesíti a Vitarendezési Testületet a DS492 számú, „Európai Unió – Az egyes baromfihús-készítményekre vonatkozó vámkedvezményeket érintő intézkedések” című eljárásban, a vitarendezési egyetértés 3. cikkének (6) bekezdése szerinti közös megegyezésen alapuló megoldásként született e megállapodásról. Ennek alapján Kína megerősíti, hogy a DS492 számú eljárás tekintetében nem kezdeményezi a vitarendezési egyetértés 21. cikkének (5) bekezdése szerinti eljárásokat, sem pedig koncessziók vagy egyéb, a vitarendezési egyetértés 22. cikkének (6) bekezdése szerinti kötelezettségek felfüggesztését mindaddig, amíg az Európai Unió teljesíti az e megállapodás szerinti valamennyi kötelezettségét.
            
            
            
               Lekötelezne, ha megerősítené azt, hogy Kormánya egyetért-e a fentiekkel. 
            
            
            
               Megtiszteltetés számomra azt javasolni, hogy amennyiben Kormánya a fentieket elfogadhatónak tartja, úgy ez a levél és az Önök általi megerősítés együttesen alkossa az Európai Unió és a Kínai Népköztársaság között levélváltás formájában kötött megállapodást.
            
            
            
               Kérem, tisztelt Asszonyom/Uram, fogadja megkülönböztetett nagyrabecsülésem kifejezését.
            
            
            
               Másolatot kap: Thaiföld
            
            
            
               az Európai Unió nevében
            
            
            
            
               B. Kína levele
            
            
            
            
               Tisztelt Hölgyem/Uram! 
            
            
         
         
            
               Ezúton igazolom mai keltezésű levelének kézhezvételét, amely a következőképpen szól:
            
            
            
               „Engedje meg, hogy ezúton tájékoztassam Önt a fent említett WTO-vitarendezési eljárásról, illetve a közös megegyezésen alapuló megoldásra irányuló tárgyalások eredményeiről. 
            
            
            
               Az Európai Unió az alábbi vámkontingensek megnyitásáról rendelkezik
                  2
               :
            
            
            
               6060 tonnányi vámkontingens az 1602.3929 vámtarifacsoportra (6000 tonna országspecifikus vámkontingens Kína számára, 60 tonna a többi ország számára), 10,9%-os vámkontingensen belüli vámtétellel;
            
            
            
               660 tonnányi vámkontingens az 1602.3985 vámtarifacsoportra (600 tonna országspecifikus vámkontingens Kína számára, 60 tonna a többi ország számára), 10,9 %-os vámkontingensen belüli vámtétellel;
            
            
            
               5 000 tonnányi „erga omnes” vámkontingens az 1602.3219 vámtarifacsoportra, 8 %-os vámkontingensen belüli vámtétellel.
            
            
            
               Az Európai Unió és Kína értesítik egymást a megállapodás hatálybalépéséhez szükséges belső eljárásaik befejezéséről. A megállapodás a legutolsó értesítés kézhezvételének időpontjától számított 14. napon lép hatályba. Az Európai Unió a fent felsorolt vámkontingenseket e megállapodás hatálybalépésének időpontjától bocsátja rendelkezésre.  
            
            
                
            
            
               A vámkontingensek megnyitását követően az Európai Unió és Kína értesíti a Vitarendezési Testületet a DS492 számú, „Európai Unió – Az egyes baromfihús-készítményekre vonatkozó vámkedvezményeket érintő intézkedések” című eljárásban, a vitarendezési egyetértés 3. cikkének (6) bekezdése szerinti közös megegyezésen alapuló megoldásként született e megállapodásról. Ennek alapján Kína megerősíti, hogy a DS492 számú eljárás tekintetében nem kezdeményezi a vitarendezési egyetértés 21. cikkének (5) bekezdése szerinti eljárásokat, sem pedig koncessziók vagy egyéb, a vitarendezési egyetértés 22. cikkének (6) bekezdése szerinti kötelezettségek felfüggesztését mindaddig, amíg az Európai Unió teljesíti az e megállapodás szerinti valamennyi kötelezettségét.”
            
            
            
               Örömömre szolgál, hogy kifejezhetem kormányom egyetértését a fenti levéllel.
            
            
            
            
               A Kínai Népköztársaság részéről
            
         
         
            
            
            
            
         
         
            
                  
                     (1)
                  
                        Az első két vámkontingens Kína részére történő kiosztásába Thaiföld beleegyezését adta. 
               
               
                  
                     (2)
                  
                        Az első két vámkontingens Kína részére történő kiosztásába Thaiföld beleegyezését adta.